বাংলাদেশের জনগণের ইচ্ছা, সংকল্প ও শক্তির ওপর বিন্দুমাত্র আস্থা নাই বেগম খালেদা জিয়ার। তিনি বাংলাদেশের ‘গণতন্ত্র’ রক্ষার জন্য এখন আহ্বান জানাচ্ছেন মার্কিন যুক্তরাষ্ট্রের সরকারের কাছে। তাঁর আবদার, সাম্রাজ্যবাদী শক্তি এসে বাংলাদেশের ‘গণতন্ত্র’ উদ্ধার করে দিয়ে যাক। অর্থাৎ শেখ হাসিনাকে সরিয়ে তাকে ক্ষমতায় বসিয়ে দিক। হীনমন্যতা ও গণবিচ্ছিন্নতার এই লিখিত দলিল প্রদর্শন করে খালেদা জিয়া তার অবক্ষয়কে আরও ত্বরান্বিত করলেন। বাংলাদেশের গণতান্ত্রিক লড়াই নেতৃত্ব দেবার ন্যূনতম বৈধতাটুকুও তাঁর আর নাই বা থাকতে পারে না। যিনি মার্কিন যুক্ত্রাষ্ট্রের সহায়তায় ক্ষমতায় যেতে চান, জনগণের সমর্থনে নয়, তাঁর বিরোধিতা করা ছাড়া বাংলাদেশের সার্ব্অভৌমত্বে একটুও যারা বিশ্বাস করেন তাদের সামনে আর কোন গতি রইল না। বিএনপির রাজনীতির দেঊলিয়াপনা এবং বেগম খালেদা জিয়ার রাজনৈতিক অদূরদর্শিতা ওয়াশীংটন টাইমসের এই লেখা। সর্বোপরী তাঁর নিজের ওপর তাঁর নিজেরই আস্থাহীনতার দলিল এটা।